Бер рәттән ике тапҡыр Британия кино академияһы бүләген отоп, Мастроянни Феллиниҙыңxa0— «Восемь с половиной» (1963) шедеврында төп ролде башҡара, артабан уны продюсер Карло Понти үҙенең ҡатыны Софи Лорен ҡатнашлығындағы байтаҡ кино проекттарына саҡыра. Режиссёр Витторио Де Сики етәкселегендә Мастроянни һәм Софи Лорен «Брак по-итальянски» һәм «Вчера, сегодня, завтра» фильмдарында ирле-ҡатынлылар ролен башҡара. Бына ошолай донъя киноһында атаҡлы дуэт барлыҡҡа килә.